CELEX: 62010TN0413
Language: mt
Date: 2010-09-15 00:00:00
Title: Kawża T-413/10: Rikors ippreżentat fil- 15 ta’ Settembru 2010 — Socitrel vs Il-Kummissjoni

20.11.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 317/34
            
         Rikors ippreżentat fil-15 ta’ Settembru 2010 — Socitrel vs Il-Kummissjoni
   (Kawża T-413/10)
   ()
   2010/C 317/62
   Lingwa tal-kawża: il-Portugiż
   
      Partijiet
   
   
      Rikorrenti: Socitrel — Sociedade Industrial de Trefilaria, SA (São Romão de Coronado, il-Portugall) (rappreżentanti: F. Proença de Carvalho u T. de Faria, avukati)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla parzjalment l-Artikolu 1 u l-Artikolu 2 tad-Deċiżjoni tal-Kummissjoni, tat-30 ta’ Ġunju 2010, dwar proċedura skont l-Artikolu 101 TFUE u tal-Artikolu 53 tal-Ftehim ŻEE (Każ COMP/38.344 — Azzar użat għall-prestressing), għal dak li jikkonċerna r-rikorrenti;
            
         
               —
            
            
               tnaqqas il-multa;
            
         
               —
            
            
               tikkundanna l-Kummissjoni Ewropea għall-ispejjeż.
            
         
      Motivi u argumenti prinċipali
   
   Id-deċiżjoni kkontestata mir-rikorrenti hija l-istess deċiżjoni kkontestata fil-kawża T-385/10, ArcelorMittal Wire France et vs Il-Kummissjoni.
   Ir-rikorrenti ssostni quddiem il-Qorti Ġenerali:
   
               (i)
            
            
               Nuqqas ta’ motivazzjoni serja tad-deċiżjoni kkontestata bi ksur tal-Artikolu 296 TFUE u ksur tal-prinċipju tal-aspettattivi leġittimi fl-applikazzjoni tal-multa, bi ksur tad-drittijiet tad-difiża tar-rikorrenti fil-kuntest tal-kalkolu tal-multa imposta fuqha.
            
         
               (ii)
            
            
               Ksur tad-drittijiet tad-difiża ta’ SOCRITEL minħabba d-dewmien eċċessiv tal-proċedura amministrattiva tal-Kummissjoni Ewropea, li marret kontra d-dritt għal rimedju ġudizzjarju fi żmien raġjonevoli, fid-dawl tal-Artikolu 6(1) tal-Konvenzjoni Ewropea tad-Drittijiet tal-Bniedem.
            
         Sussidjarjament,
   
               (iii)
            
            
               Ksur tal-Artikolu 101 TFUE u żball manifest ta’ evalwazzjoni fid-dawl tal-fatt li SOCRITEL ma kinitx topera b’mod awtonomu fis-suq.
            
         
               (iv)
            
            
               Ir-rikorrenti ssostni wkoll li l-Kummissjoni Ewropea wettqet żball manifest billi mad-dħul mill-bejgħ ikkunsidrat, għall-finijiet tal-konstatazzjoni tal-limitu ta’ 10 % tad-dħul mill-bejgħ, applikat, għall-kalkolu tal-multi, id-dħul mill-bejgħ konġunt tal-impriżi Emesa, Galycas u ITC, li ma kinux jinkludu l-Grupo PREVIDENTE fil-mument tal-prattika ta’ ksur.
            
         
               (v)
            
            
               Ksur tal-prinċipju ta’ proporzjonalità, ta’ nondiskriminazzjoni u tal-aspettattivi leġittimi fl-iffissar tal-multa.